懶理破冰爛尾!楊愛瑾孖索爆人妻 組家庭團遊蘇梅島
2024年04月08日 21:22
東網電視
更多新聞短片
前Cookies成員楊愛瑾(Miki)2016年同永安集團太子郭永淳,先後誕下一仔一女,之後佢逐漸淡出幕前,專心照顧家庭,過闊太生活。楊愛瑾去年同傳不和嘅吳雨霏(Kary)同場現身鄧麗欣(Stephy)嘅演唱會,原以為二人已正式破冰,點知早前區文詩生日,再次出現三缺一嘅局面,楊愛瑾並未現身一齊慶生。
不過朋友多嘅佢相信都唔在意呢啲,近日喺社交網分享多張蘇梅島之旅嘅靚相,原來今次佢係組成咗一個家庭旅行團,除老公郭永淳、大仔Luken同細女Emma之外,仲有富貴人妻譚凱琪及陳逸寧等多個家庭一齊出行。咁多位索爆人妻以泳裝上陣,盡騷火辣身材,仲坐喺吊床上傾偈睇風景,相當寫意。